उपभोक्ता कार्य, खाद्य एवं सार्वजनिक वितरण मंत्रालय
केन्द्र देश के 249 स्थानों पर 111.125 एलएमटी क्षमता के हब और स्पोक मॉडल साइलो  विकसित करेगा
इस परियोजना के तहत निविदा किए गए 66 स्थानों में से 33 स्थानों पर अतिरिक्त सरकारी भूमि की पहचान की गई
खाद्य और सार्वजनिक वितरण विभाग ने देश में गेहूं साइलो  के विकास के लिए 'हब एंड स्पोक मॉडल' के तहत 249 स्थानों पर 111.125 एलएमटी क्षमता वाले साइलो को विकसित करने का प्रस्ताव किया है।
देश में खाद्यान्नों के भंडारण को आधुनिक बनाने और खाद्यान्न की भंडारण क्षमता को बढ़ाने के दृष्टिकोण से सार्वजनिक निजी भागीदारी  मोड में कार्यान्वयन के लिए एक नया 'हब एंड स्पोक' मॉडल प्रस्तावित किया गया है।
डिजाइन, बिल्ड, फंड, ओन एंड ट्रांसफर   और डिजाइन, बिल्ड, फंड, ओन  एंड ऑपरेट   मोड के तहत संचालित करने के लिए कार्यान्वयन एजेंसी अर्थात भारतीय खाद्य निगम  के मार्फत प्रस्तावित साइलो का संचालन किया जाएगा।
26/04/2022 को डीबीएफओटी मोड में 14 स्थानों  पर तथा 21/06/2022 डीबीएफओओ मोड पर 66 स्थानों  पर पहले चरण के साइलो के निर्माण के लिए निविदाएं आमंत्रित की गई हैं।
चूंकि भूमि अधिग्रहण डीबीएफओओ परियोजना का सबसे महत्वपूर्ण हिस्सा बन जाता है, इसलिए कंसेसियनार  के लिए भूमि की उपलब्धता को सुगम बनाने के लिए, इस विभाग ने संबंधित राज्य सरकारों के साथ उपयुक्त अतिरिक्त भूमि, यदि कोई हो का मुद्दा उठाया है।
खाद्य एवं सार्वजनिक वितरण विभाग के निरंतर प्रयासों से राज्य सरकारों के साथ विभिन्न बैठकों और राज्य सरकारों के सहयोग एवं राज्य सरकारों द्वारा लागू किए गए नियमों के तहत संबंधित छूटग्राहियों को पट्टे/हस्तांतरण के लिए कुछ भूमि की पहचान की गई है।
अभी तक, पंजाब राज्य ने 26 स्थानों अर्थात् राजपुरा, कलानौर , औलख, बलाद कलां, घरानचो, नादमपुर, टंगोरी, सुंदरा, चाओ माजरा, चिल्ला, रायपुर खुर्द, मौली बैदवान , रेडियाला, डेयरी, दहानासू , मटेवारा, नसराली, मानेवल, गोरसियन कादर बख्श, नया नंगल, मुलेपुर, रियोना ऊंचा, रियोना निवान, मेहदियां, वजीराबाद और नबीपुर पर सरकारी/पंचायती भूमि की उपलब्धता की पुष्टि की है। राज्य सरकार का भूमि बैंक डेटा, संबंधित पट्टा नीतियां और भूमि के लिए आवेदन करने की प्रक्रिया आदि को http://investpunjab.gov.in/home पर देखा जा सकता है। इसके साथ ही यदि भूमि बैंक डेटा छूटग्राहियों की आवश्यकता को पूरा नहीं करता है तो राज्य सरकार ने अन्य स्थानों पर भूमि की पहचान करने का भी आश्वासन दिया है।
उत्तर प्रदेश राज्य में 2 स्थानों- औरैया और बदायूं को प्रारंभिक सर्वेक्षण के बाद उपयुक्त पाया गया है। गुजरात राज्य ने बनासकांठा में साइलो के निर्माण के लिए एक स्थान की पहचान की है। मध्य प्रेदश ने 4 स्थानों उज्जैन, धार, गुना और दमोह की पहचान की है।
हब एंड स्पोक परियोजनाओं के लिए संभावित बोलीदाताओं के लिए अतिरिक्त सरकारी भूमि की पहचान फायदेमंद रहेगी क्योंकि इससे पहचान की गई भूमि पट्टे पर लेने की संभावना का पता लगाया जा सकता है। इससे खरीद आदि के माध्यम से निजी भूमि के अधिग्रहण में देरी और कठिनाइयों को भी रोका जा सकेगा।
हब एंड स्पोक मॉडल एक परिवहन प्रणाली है जो लंबी दूरी के लिए "हब" के रूप में नाम दिए गए केंद्रीय स्थान पर "स्पोक" के रूप में संदर्भित स्टैंडअलोन स्थानों से परिवहन संपत्तियों को समेकित करती है। हब में एक समर्पित रेलवे साइडिंग और कंटेनर डिपो सुविधा होती है, जबकि स्पोक से हब तक परिवहन सड़क के माध्यम से और हब से हब तक रेल के माध्यम से किया जाता है। यह मॉडल रेलवे साइडिंग की दक्षता का उपयोग करके, थोक भंडारण और आवाजाही के माध्यम से लागत दक्षता को बढ़ावा देता है। यह देश में आर्थिक विकास, बुनियादी ढांचे के विकास और रोजगार सृजन के अलावा संचालन और परिवहन की लागत एवं समय को कम करता है इसके साथ ही यह परिचालन संबंधित कठिनाइयों को भी दूर करता है।